b'\n_START_ARTICLE_\nRaketoplan Enterprise\n_START_PARAGRAPH_\nRaketoplan Enterprise (angle\xc5\xa1ko Smelost) je bil prvi Nasin raketoplan z uradno oznako OV-101. Zgrajen je bil brez uporabnega toplotnega \xc5\xa1\xc4\x8dita in se zato ne bi mogel vrniti z odprave v vesolju. Na za\xc4\x8detku je bilo na\xc4\x8drtovano, da bo Enterprise drugi uporabni raketoplan, za Columbio. Vendar pa se je kasneje pokazalo, da je ceneje preskusni model STA-099 predelati v raketoplan Challenger. Enterprise naj bi kasneje zamenjal Challengerja, vendar so iz nadomestnih delov sestavili raketoplan Endeavour._NEWLINE_\xc4\x8ceprav so raketoplan najprej nameravali poimenovati Constitution, so zaradi kampanje obo\xc5\xbeevalcev izbrali ime Enterprise po vesoljski ladji iz nanizanke Zvezdne steze.'